**FEJST PREKMURSKI**

**NAFČI SE GUČATI PREKMURSKI**

**Zgodba o Moškecu v prekmurskem narečju**

Negda svejta je na raube edne gaušče, v ednoj vejsi, v ednoj iži, živo mali pojeb. Zatau ka je bil tak mali so ga vsi zvali Moškec. Nej je bil nika vekši, pa so se njemi norca delali. Pa nej samo deca, tüj velki lidgej.

Moškec je žmetnau prenašau vse tej žalijtve, pa je čistak vsakši den, kda je biu ger na samom đaukau pa đaukau. Pa se je odlaučo, ka ide po svejte. In rejsan - odišo je. Pa je odo, pa odo, pa je srejčo ednoga kmeta, šteri je biu tak dober, ka je Moškeca zeu k sebi domau. Moškec pa je v zavalo pri njemi vsakši den paso krave. In tak je bilau tu ednouk. Moškec je pazo krave. Trava je bila visika, Moškec pa mali. In ka se je zgaudilo? Edna krava je pogejla moškeca s travo vrejd.

Večer so krave prišle same domau, Moškeca pa od nikec. Pa kmet glejda, pa glejda, pa ga zove: »Moškec, ge siš? Ge siš? Moškec? Od moškeca pa nej duja, nej sluja. Kmet je bil jako žalosten. Kda je bila trda kmica, je ešče sam sedo v hlevaj pri kravaj. Te pa naidnauk je edna krava kejnola in v z njenoga gaubca je spadno što drujge kak Moškec. Tau je bil kmet veseli, Moškec pa tuj. In če sta nej že mrla, tan negi na Goričkon, ešče gnes den lipau živeta.

**Zgodba o Moškecu v slovenščini**

Nekoč je na robu gozda, v neki vasi, v eni hiši živel majhen deček. Zato, ker je bil tako majhen, so ga vsi klicali Moškec. Ni bil nič večji, pa so se norčevali iz njega; ne le otroci, tudi odrasli. Moškec je težko prenašal vse te žalitve in je čisto vsak dan, ko je bil nekje na samem, jokal in jokal...

Odločil se je, da bo šel po svetu in res, odšel je. Hodil je in hodil pa je srečal kmeta. Ta je bil tako dober, da ja Moškeca vzel k sebi domov. Moškec pa je v zahvalo pri njem vsak dan pasel krave.

In tako je bilo tudi enkrat. Moškec je pasel krave. Trava je bila visoka, Moškec pa majhen in kaj se je zgodilo?! Ena krava je pojedla Moškeca skupaj s travo. Zvečer so krave prišle same domov. Moškeca pa od nikoder. Kmet gleda, gleda in ga kliče:« Moškec, kje si? Kje si, Moškec?« O Moškecu pa ne duha, ne sluha. Kmet je bil zelo žalosten. Ko je bila že trda tema, je še vedno sam sedel v hlevu pri kravah.

Potem pa je naenkrat ena krava kihnila in iz njenega gobca je padel kdo drug kot Moškec. Kmet je bil zelo vesel, Moškec pa tudi.

In če nista že umrla, tam nekje na Goričkem še danes lepo živita...

**Rešitve naloge** *»****POVEŽI BESEDE S PRIPADAJOČIMI SLIČICAMI«:***

|  |
| --- |
| *kukorca = koruza* |
| *kalabajs = svinčnik* |
| *đžaboka = jabolko* |
| *krščak = klobuk* |
| *sumič = komar* |
| *rašoška = vilica* |
| *ugurka = kumara* |
| *lagev = sod* |
| *žačka = vrečka* |
| *tikef = buča* |